Tirelo ya Kgoboketšo ya Matlotlo ya Afrika Borwa e na le mokgobo wa tshedimošo yeo e e kgoboketšago nakong ya mediro ya yona ya ka sehlogong ya go kgoboketša matlotlo a setšhaba le mediro ya yona ya go thekga kgwebo. Tshedimošo ye ke ya kgahlego ya batho bao e ba amago thwii, e ka ba balefa-lekgetho, bagwebi, balekani-kgwebong goba bašomi. Tshedimošo yeo gape ke ya kgahlego go dirutegi, baphenkgišani, baphenkgišani ba molao le bao ba nago le kgahlego ya go ithuta.
Go netefatša gore kutullo ka moka ka mo go ka kgonegago e fiwa Tirelo ya Kgoboketšo ya Matlotlo ya Afrika Borwa ke balefa-lekgetho le bagwebi, dikgonegišo tša sephiri ka go molaotherwa wo o laolwago ke Kgoboketšo ya Matlotlo ya Afrika Borwa, di hlaloša gore tshedimošo ya balefa-lekgetho le bagwebi ke sephiri mme ga ya swanela go ntšhetšwa molaleng, ntle le ge e le ka mabaka ao a nago le mapheko. Kgodišo ya Molao wa Phihlelelo ya Tshedimošo wa 2000, ("Molao ") e matlafatša sephiri sa tshedimošo se ka go kgonegiša gore e se ntšhetšwe molaleng go ya ka molao wo, ntle le ge e fiwa motho yo e mo amago goba moemedi yo a filwego matla a go dira bjalo ke mong wa tshedimošo. Go feta fao, Molao o kgonegiša sephiri sa merero ye mengwe yeo e fapanego ya mediro ya kgwebo ya Tirelo ya Kgoboketšo ya Matlotlo ya Afrika Borwa, mo go lego maleba.
Dikarolo tšeo di latelago di hlaloša Tirelo ya Kgoboketšo ya Matlotlo ya Afrika Borwa, lenaneotshepetšo la go dira kgopelo ya direkoto tša Tirelo ya Kgoboketšo ya Matlotlo ya Afrika Borwa tša tshedimošo, mme ge go le bohlokwa, le lenaneotshepetšo la go kgopela tshekoleswa ya ka gare go ya ka Molao. Tirelo ya Kgoboketšo ya Matlotlo ya Afrika Borwa e beile gare kamogelo ya dikgopelo le tshekoleswa mo kantorokgolong ya yona gore e kgone go di šala morago, e arabe ka nako yeo e beilwego ke Molao mme e diragatše go ya ka mekgwa ye meswa ka bonako. Se se sepelelana le kgatelelo yeo Tirelo ya Kgoboketšo ya Matlotlo ya Afrika Borwa e e beago go diragatša setlwaedi sa tiragatšo ya pepeneneng, ka gare ga molao, ga mmogo le go swarelela mo mekgweng ya go ba le maikarabelo, tshepagalo le maikarabelo go bakgathatema.
Mo mabakeng a mantši, go ka se be bohlokwa go dira kgopelo ya semmušo go ya ka Molao, ka ge tshedimošo yeo e lego gona go wepesaete ya Tirelo ya Kgoboketšo ya Matlotlo ya Afrika Borwa, mo go SAR Online, at http://www.sars.gov.za goba go tšwa go kantoro ya Tirelo ya Kgoboketšo ya Matlotlo ya Afrika Borwa ya selegae e tla kgotsofatša kgopelo ya gago.
Mohlankedi wa Tshedimošo wa Tirelo ya Kgoboketšo ya Matlotlo ya Afrika Borwa ke Komišenare ya Tirelo ya Kgoboketšo ya Matlotlo ya Afrika Borwa, Morena Pravin Gordhan. O thwetše Bathuša-Mohlankedi wa Tshedimošo ba bane bao ba šomago ka dikgopelo tša phihlelelo ya direkoto tša Tirelo ya Kgoboketšo ya Matlotlo ya Afrika Borwa go ya ka Molao, letšatši ka letšatši. Mothuša-Mohlankedi wa Tshedimošo yo mongwe le yo mongwe o filwe lefapha la mošomo wa gagwe wa maikarabelo wo o beilwego godimo ga lefapha la gagwe la bokgoni.
Ge o nyaka go kgopela phihlelelo ya direkoto tša Tirelo ya Kgoboketšo ya Matlotlo ya Afrika Borwa go ya ka Molao, o swanetše go tlatša foromo ya kgopelo ka go Kgokeletšo ya 1 mme o e romele go Mothuša-Mohlankedi wa Tshedimošo yo a amegago.
Mothuša-Mohlankedi wa Tshedimošo o tla fetola mo matšatšing a 30 (matšatši a 60 mo mabakeng a mangwe) go go tsebiša ge kgopelo ya gago e dumetšwe goba e gannwe.
Mo mabakeng a mangwe o tla nyakega gore o lefe tšhelete go Tirelo ya Kgoboketšo ya Matlotlo ya Afrika Borwa pele kgopelo ya gago e šetšwa goba pele o hwetša direkoto tšeo o di kgopetšego. Mo nako ya go beakanya direkoto gore di ntšhetšwe molaleng e bonagala e ka re e tla feta diiri tše tshela, Tirelo ya Kgoboketšo ya Matlotlo ya Afrika Borwa e tla tšwela pele go lokiša kgopelo ge fela o lefile tšhelete ya peeletšo.
Phihlelelo ya direkoto e tla fiwa ka mokgwa wo o kgopetšwego goba ka mokgwa wo direkoto di lego ka wona ge e le gore mokgwa wo o kgopetšwego ga o gona.
Ye ke kgatišo ya mathomo ya manyuale wa Tirelo ya Kgoboketšo ya Matlotlo ya Afrika Borwa go ya ka Molao. O tla fetoga mme wa tšweletšwa ge Tirelo ya Kgoboketšo ya Matlotlo ya Afrika Borwa le bakgopedi ba fetleka tiragatšo ya Molao wo, tekatekano yeo Molao o ratago go e fihlelela magareng ga tokelo ya tshedimošo le ditokelo tše dingwe, bjalo ka tokelo ya sephiri le phišegelo ya go pheethagatša mešomo ya Mmušo ka bokgoni.
Ge o e ba le mathata a go šomiša manyuale wo, o se dikadike hle go ikgokaganya le Mothuša-Mohlankedi wa Tshedimošo gore a go thuše.
Dilebišwa tša Tirelo ya Kgoboketšo ya Matlotlo ya Afrika Borwa.
Mešomo ya Tirelo ya Kgoboketšo ya Matlotlo ya Afrika Borwa.
Botšeakarolo bja setšhaba.
Ditirelo tša Tirelo ya Kgoboketšo ya Matlotlo ya Afrika Borwa.
Sebopego sa Tirelo ya Kgoboketšo ya Matlotlo ya Afrika Borwa.
Sebopego sa go bega.
Sebopego sa go diragatša.
Dintlha tša kgokagano tša Bahlankedi ba Tshedimošo.
Direkoto tša Tirelo ya Kgoboketšo ya Matlotlo ya Afrika Borwa.
Tshedimošo ya bašomi.
Direkoto tša kgwebo.
Direkoto tšeo di lego gona ga ngwe fela.
Direkoto tša Tirelo ya Kgoboketšo ya Matlotlo ya Afrika Borwa di hwetšwa bjang.
Magato a pele.
Go tlatša foromo ya kgopelo.
Go tšea sephetho ka ga kgopelo ya gago.
Go kgopela tshekoleswa ya sephetho.
Tšhupatsela ya Khomišene ya Ditokelo tsa Batho ka go Molao.
kgoboketša matlotlo; le laola ditšwantle, ditšwelantle, tlhamotšweletšo, tshepetšo, polokelo goba tšhomišo ya dithoto tše dingwe.
Tirelo ya Kgoboketšo ya Matlotlo ya Afrika Borwa ke lekalatiro le tee fela leo le filwego matla a go laola molaotherwa wa matlotlo a setšhaba.
molaotherwa o fe goba o fe, pewo, tsebišo ya mmušo goba molao wo o ntšhitšwego go ya ka molaotherwa wo o bolelwago ka godimo goba kwano e fe goba e fe yeo e tsenetšwego go ya ka molaotherwa goba Molaotheo, le molaotherwa o fe goba o fe mabapi le kgoboketšo ya matlotlo goba taolo ya ditšwantle, ditšwelantle, tlhamotšweletšo, tshepetšo, polokelo goba tšhomišo ya dithoto tše dingwe tšeo di ka bago ka tlase ga Tirelo ya Kgoboketšo ya Matlotlo ya Afrika Borwa go ya ka molaotherwa goba ka kwano magareng ga Tirelo ya Kgoboketšo ya Matlotlo ya Afrika Borwa le setho sa mmušo goba institšušene yeo e amegago mohlala.
Go ya ka tšeo di hlalošitšwego ka godimo, ponelopele ya Tirelo ya Kgoboketšo ya Matlotlo ya Afrika Borwa ke go ba lekalatiro leo le ineelago la matlotlo le metšhelon leo le kaonafatšago kgolo ya ekonomi le tšweletšo ya tša leago le go thekga tsenelelo ka go ekonomi ya lefase ka mokgwa wo o tlago hola ma Afrika Borwa ka moka.
Morero wa yona ke go kaonafatša tseno ya letlotlo, go kgonagatša kgwebo le go ngwadiša balefa-lekgetho ba baswa ka go godiša temošo ya maikarabelo a go obamela molao wa Lekgetho le Kgwebišano wa Afrika Borwa le go fa tirelo ya maemo a godimo yeo e rarollago dinyakwa tša setšhaba.
Le ge Tirelo ya Kgoboketšo ya Matlotlo ya Afrika Borwa e na le maikarabelo a go thala molaotherwa wa matlotlo, seo se dirwa ka tlase ga taelo ya molaotshepetšo ya Letona la tša Ditšhelete mme ka mabaka a mangwe, ya Letona la Kgwebo le Intaseteri. Ka mokgwa wo o swanetšego, dimanyuale tšeo di ntšhitšwego ke Baditšhelete tša Bosetšhaba le Kgoro ya Kgwebo le Intaseteri go ya ka Molao, di swanetše go šetšwa mabapi le botšeakarolo bja setšhaba ge go hlangwa molaotshepetšo.
Go ya ka mohuta le bothata bja molaotherwa wo o šišinywago, o swanetše go etwa pele ke letlakala la dipoledišano leo le hlalošago mokgwa wo o šišinywago wa tiragatšo le tshwaetšo ya setšhaba. Legato le le tla latelwa goba la tšeelwa legato ka go ntšha sethalwa sa molaotherwa gore go hwetšwe ditshwaetšo tša setšhaba.
Ka ge Palamente e se na matla ga bjale go fetola Molaokakanywa wa Tšhelete ge fela o šetše o tsebišwa, go dirilwe tshepetšo yeo e tlago hlohleletša botšeakarolo le diphenkgišano tša setšhaba pele o tsebišwa. Tshepetšo e thoma ka gore Tirelo ya Kgoboketšo ya Matlotlo ya Afrika Borwa e ntšhe sethalwa sa molaotherwa matšatši a mošomo a 10 bonnyane pele ga tsebišo ya mathomo yeo e sego ya semmušo ka go Dikomiti tša Palamente. Bobedi bja tšona, Tirelo ya Kgoboketšo ya Matlotlo ya Afrika Borwa le Dikomiti tša Palamente di mema tshwaetšo ya setšhaba ka go sethalwa sa molaotherwa, e ka ba ka mokgwa wa go tliša dingwalwa goba ka polelo. Ge fela tsebagatšo yeo e sego ya semmušo e dirilwe, Dikomiti tša Palamente di swara dikopano tšeo e sego tša semmušo go theeletša dihlagišwa tša molomo. Mafelelong a dipolelo tšeo, Tirelo ya Kgoboketšo ya Matlotlo ya Afrika Borwa le Baditšhelete tša Bosetšhaba ba beakanya tokomane ya go sebogela le go bontšha gore ke ditshwaetšo di fe tšeo di amogetšwego ga mmogo le tšeo di sego tša amogelwa le gore ke ka mabaka a fe.
Molaotherwa wo o šišintšwego, bjale o tsebagatšwa ke Letona la tša Ditšhelete mme tshepetšo ya semmušo ya Palamente e a thoma.
Go ya ka mohuta le bothata bja molaotherwa wo o šišinywago, dintlha tša tlhalošo, bjalo bjalo, o tla etwa pele ke kgokagano le dihlopha tša intaseteri, mekgatlo ya seporofešene le dihlopha tše dingwe tšeo di nago le kgahlego goba go ntšhwa ga sethalwa gore setšhaba se dire ditshwaetšo.
Tirelo ya Kgoboketšo ya Matlotlo ya Afrika Borwa e amogela dihlagišwa mabapi le melaotshepetšo le mananeotshepetšo a yona. Dihlagišwa tše di swanetše go romelwa go Molaodi Kakaretšo yo a amegago go tšwa go letlakala la dikarolo ka go kgaolo ya 5.1 goba go Komišenare ya Tirelo ya Kgoboketšo ya Matlotlo ya Afrika Borwa mo go ye nngwe ya diaterese tše.
Ditirelo tša Kgoboketšo ya Matlotlo tša Afrika Borwa di lebišitše ka kakaretšo go godiša kobamelo ya, le tsebo ya molaotherwa wa kgoboketšo ya matlotlo.
Dikwalakwatšo tša tshedimošo, maswanedi, ditšhupatsela, dintlha tša tlhalošo le dintlha tša tiragatšo tša molaotherwa wo o laolwago ke Tirelo ya Kgoboketšo ya Matlotlo ya Afrika Borwa.
Go thuša balefa-lekgetho go tlatša diforomo tša kutollo, tša boingwadišo le tše dingwe.
Tshedimošo le thušo di hwetšwa go dikantoro tša Tirelo ya Kgoboketšo ya Matlotlo ya Afrika Borwa mme, mo mabakeng a thušo ya go tlatša diforomo tša ngwadišo ya ngwaga ka ngwaga, e hwetša mafelong ao a kwalakwatšwago ge diforomo tšeo di nyakegago. Bontši bja tshedimošo bo hwetšwa mo wepesaeteng ya Tirelo ya Kgoboketšo ya Matlotlo ya Afrika Borwa, SARS Online, at http://www.sars, gov.za.
Tirelo ya Kgoboketšo ya Matlotlo ya Afrika Borwa e fa gape ditirelo tša go thuša balefa-lekgetho le bagwebi ge ba šoma ka taolo ya motšhelo le metšhelo ya ditšwantle.
Tirelo ya Kgoboketšo ya Matlotlo ya Afrika Borwa e laola ditifikeiti tša botšo le dibisa (visas) tšeo ka tšona baromelantle ba ka hwetšago tshwaro yeo e ikgethago ya ditefelo go ya ka tshepetšo ya Dinaga tša ka Borwa bja Afrika tšeo di Tšweletšwago (SADC) ya kgwebo, Kwano ya Kgwebo, Tšweletšo le Tšhomišano magareng ga Afrika Borwa le Kopano ya Yuropa, le Molao wa Amerika wa Kgolo ya Afrika. Dinyakwa tša botšeakarolo ka go diporokerama tše di nyaka kwešišo yeo e tseneletšego mme seo se ka hwetšwa mo dikantorong tša makala a Tirelo ya Kgoboketšo ya Matlotlo ya Afrika Borwa tšeo di šomago ka Metšhelo ya ditšwantle.
Tirelo ya Kgoboketšo ya Matlotlo ya Afrika Borwa e laola ditifikeiti tša Maemo (Status) tšeo di hwetšwago go bolaodi bja motšhelo wa dinaga tša ntle goba molaodi wa ditefelomorago yo tefelomorago ya Motšhelo wa Koketšo ya Boleng (VAT) e kgopelwago go yena mme di dumelelwa ke dikantoro tša makala a Tirelo ya Kgoboketšo ya Matlotlo ya Afrika Borwa tšeo di šomago ka Motšhelo wa Koketšo ya Boleng. Tefelomorago ya Motšhelo wa Koketšo ya Boleng mabapi le baeng ba dinaga di šele ka mono Afrika Borwa, o šongwa ke molaodi wa ditefelomorago ya Motšhelo wa Koketšo ya Boleng (VAT) (Pty) Ltd. Dintlha tša lenaneo la tefelomorago di hwetšwa go 394 1117 goba http://www.taxrefunds.co.za.
Tšhomišano ya letšatši ka letšatši magareng ga Tirelo ya Kgoboketšo ya Matlotlo ya Afrika Borwa, balefa-lekgetho, bagwebi le baemedi ba bona e tla angwa ke tshepetšo ya Tirelo ya Kgoboketšo ya Matlotlo ya Afrika Borwa ya go hlama leswa tselamokgwa wa tirelo ya yona. Go kaonafatša tirelo ya yona go bakgathatema, e thoma go beakanya leswa dikantoro tša makala a yona tša kgale gore e be mafelo a tshekaseko, mafelo a matlafatšo le dikantoro tša makala. Meago ya dikantoro e hlamilwe le go fihla KwaZulu-Natal le Kapa Bodikela mme e tla fihlišwa le Gauteng ka 2003.
Mohlankedi wa Tshedimošo wa Tirelo ya Kgoboketšo ya Matlotlo ya Afrika Borwa le Bathuša- Mohlankedi wa Tshedimošo ba šomiša diaterese tša mmila le poso tšeo di swanago.
Bjale ka lekalatiro leo le nago le maikarabelo a kgoboketšo ya matlotlo a bosetšhaba, direkoto tša Tirelo ya Kgoboketšo ya Matlotlo ya Afrika Borwa di wela ka go magoro ao a bulegoilago a mararo.
Direkoto tše di akaretša diforomo tša ngwaga ka ngwaga, ditefelo tša go ngwadiša, kutollo, tshekaseko ditatamente tša ditšhelete, ditšhelete goba tshedimošo ye nngwe ka ga balefa-lekgetho yeo e kgobokeditšwego go tšwa methopong yeo e fapanego le direkoto tša tshekaseko.
Direkoto tše di akaretša tshedimošo ka ga molaotshepetšo wa mošomo, kontraka ya mošomo wa bašomi ka moka ba Tirelo ya Kgoboketšo ya Matlotlo ya Afrika Borwa, direkoto tša tshekaseko le tshedimošo ya meputso.
Direkoto tše di akaretša direkoto tša Tirelo ya Kgoboketšo ya Matlotlo ya Afrika Borwa tša ditšhelete ka mo go akhaonto ya yona le akhaonto yeo e laolwago ke matlotlo, dikontraka, metsotso ya dikomiti tšeo di fapanego, direkoto tša tiragatšo, ditaelo le dimanyuale tša tiragatšo, dipalopalo tša motšhelo, dithentara le dipalopalo tša kgwebišano.
Tirelo ya Kgoboketšo ya Matlotlo ya Afrika Borwa e kwalakwatša materiale wo o ikadilego, ka go ngwalwa le ka le ka go wepesaete ya yona SARS Online, at http://www.sars, gov.za..
Tirelo ya Kgoboketšo ya Matlotlo ya Afrika Borwa e kwalakwatša dipalopalo tša Afrika Borwa le dinaga tša (BNLS) kgwedi ka kgwedi. Bamatlotlo a Bosetšhaba ba kwalakwatša dipalopalo tša matlotlo kgwedi ka kgwedi.
Tirelo ya Kgoboketšo ya Matlotlo ya Afrika Borwa e tla fa molefa-lekgetho kgatišo ya gagwe ya diforomo tša lekgetho la ngwaga ka ngwaga, tshekaseko, ditatamente tša diakhaonto le direkoto tšeo di swanago le tšeo ge di kgopelwa mo dikantorong tšeo di hwetšwago go tšona. Mo e lego gore go kgopelwa dikgatišo tša direkoto, go ka kgopelwa tefelo ya dikgatišo tšeo go ya ka bontši bja direkoto tšeo di kgopelwago.
Magato ao a lego ka tlase a diretšwe go netefatša gore kgopelo ya gago ya direkoto tša tshedimošo tšeo Tirelo ya Kgoboketšo ya Matlotlo ya Afrika Borwa e nago le tšona e sepetšwe ka bokgoni le ka pele ka mo go ka kgonegago. Magato a a diragatšwa go sa kgathalelwe gore o mokgopedi wa ka gare goba ka ntle.
Akanya gore naa rekoto yeo o ratago go e kgopela e amana le tshedimošo ka Tirelo ya Kgoboketšo ya Matlotlo ya Afrika Borwa goba gore naa ke tshedimošo yeo go nago le kgonego ye ntši ya gore Tirelo ya Kgoboketšo ya Matlotlo ya Afrika Borwa e ka ba le yona goba e ka ba ka fase ga taolo ya yona.
O gopole gore Tirelo ya Kgoboketšo ya Matlotlo ya Afrika Borwa e swanetše go gana kgopelo ya rekoto ge e le gore rekoto yeo e na le tshedimošo yeo Tirelo ya Kgoboketšo ya Matlotlo ya Afrika Borwa e e swerego goba e e hweditšego ka mabaka a go diragatša molaotlhakwa wa letseno, ka ntle le ge e le gore tshedimošo yeo e ama wena goba motho yo o mo emelago.
Akanya ge e le gore kgopelo ya mabaka a tiragatšo ya taolo go ka se be kaone ge e dirwa go ya ka Molao wa Kgodišo ya Toka ya Taolo, 200, ka ge mabaka ao a ka no ba a sešo a tšea sebopego sa rekoto ya tshedimošo bjalo ka ge e hlalošwa.
Ge e le gore o kgotsofetše gore o tšwela pele ka go dira kgopelo ya direkoto, o swanetše go tlatša Foromo ya A, yeo o tla e humanago mo go kgokeletšo ya 1 go manyuale wo. Kgopelo e swanetše go dirwa ke motho ka boyena goba ka e-meili, fekese, goba poso go Mothuša Mohlankedi wa Tshedimošo yo a amegago kudu yo a boletšwego ka go karolo ya bo 6 ya manyuale wo. Ge e le gore ga se wa humana setlankana sa kamogelo ya kgopelo ya gago lebakeng la matšatši a 14, hle ikopanye le Mothuša Mohlankedi wa Tshedimošo go netefatša gore kgopelo ya gago e humanwe.
Karolo ye nngwe le ye nngwe ya foromo e na le ditaetšo tšeo di swanetšego go latelelwa go kaonafatša kgonego ya gore kgopelo ya gago e dumelelwe.
Mo go dirwago kgopelo ya direkoto tšeo di lego mabapi le mokgatlo, go gatelelwa kudu gore mohlankedi wa setšhaba wa mokgatlo woo a dire kgopelo yeo goba a e dumelele.
Ge o kgopelela direkoto legating la yo mongwe, o swanetše go tliša kgatišo ya taelo yeo e go dumelelago go diragatša legatong la motho yoo.
O swanetše go fa tlhalošo ya botlalo go ya ka mo go kgonegago ya direkoto tšeo o di kgopelago go kgontšha Mothuša Mohlankedi wa Tshedimošo go di bona ga bonolo.
Ge o na le bothata bja go tlatša foromo ya kgopelo goba o na le bogole bjo bo go paledišago go e tlatša, hle o seke wa diega go ikopanya le Mothuša Mohlankedi wa Tshedimošo yo a amegago gore a go thuše. O tla thakgalela go go thuša go tlatša foromo, mmogo le go go romela kgatišo yeo e ngwadilwego fase ya foromo yeo e tladitšwego mo a e tladišego legatong la gago.
Go ka swanela gore o lefele phihlelelo ya direkoto go ya ka Molao. Ditefelo tše ke ditefelo tša kgopelo le phihlelelo.
Tefelo ya kgopelo: Ge o kgopela go fiwa rekoto yeo e nago le tshedimošo ka ga wena o ka se lefišwe tefelo ya kgopelo. Kgopelo e fe goba e fe e swanetše go sepela le tefelo ya kgopelo yeo e nyakegago.
Tefelo ya phihlelelo: Ge kgopelo e filwe gona tefelo ya phihlelelo e swanetše go lefša ka baka la tšweletšoleswa ya direkoto le nako ya go feta iri ye tee go nyaka le go lokiša direkoto. Moo nako ya go lokiša direkoto gore di utollwe e fetago diiri tše tshela, tšhelete ya peeletšo ya go lekana tee tharong ya tefelo yeo e akanywago ya phihlelelo e ka nyakega.
O ka no lefa ditefelo ka mokgwa wa kheše kua go kantoro ya kheše ya Tirelo ya Kgoboketšo ya Matlotlo ya Afrika Borwa goba ka tšheke (yeo e ngwaletšwego Mokomišinara wa Tirelo ya Kgoboketšo ya Matlotlo ya Afrika Borwa). Setlankana sa tefelo ya kheše se tla fiwa gomme kgatišo ya gona e swanetše go fiwa Mohlankedi wa Tshedimošo yo a amegago bjalo ka bohlatse bja tefo. Ditefo ka moka di swanetše go dirwa ka tšhelete ya Afrika Borwa.
Sebopego sa ditefelo di beilwe ka melawana gomme se tšweletšwa gape ka go Kgokeletšo ya bo 2 ya manyuale wo.
Mothuša Mohlankedi wa Tshedimošo o swanetše go tšea sephetho ka kgopelo ya gago mo lebakeng la matšatši a 30 (matšatši a 60 mabakeng a mangwe) morago ga ge a humane kgopelo ya gago, ge go se bjalo kgopelo ya gago e tšewa gore e gannwe. O tla tsebišwa ka sephetho sa Mothuša Mohlankedi wa Tshedimošo ka mokgwa wo o hlalošitšwego ka gare ga foromo ya gago ya kgopelo.
Phihlelelo ya rekoto ga e ganelwe ka lebaka le tee goba go feta la Molao wa kgano.
Ge e le gore ga se o kgotsofatšwe ke sephetho sa Mothuša Mohlankedi wa Tshedimošo goba kgano ya kgopelo ya gago, o na le tokelo ya go kgopela tshenkoleswa ya ka gare mabapi le sephetho goba kgano.
Tshenkoleswa ya ka gare e swanetše go ngwalwa fase go šomišwa foromo ya B, yeo o tla e humanago ka go Kgokeletšo ya bo 3 go manyuale wo. O swanetše go hlaloša mabaka a tshenkoleswa a rekoto ye nngwe le ye nngwe yeo e kgopetšwego. Tshenkoleswa ya ka gare e swanetše gore ka kakaretšo e dirwe lebakeng la matšatši a 60 morago ga go humana sephetho sa Mothuša Mohlankedi wa Tshedimošo yeo o rometšego kgopelo ya pele go yena. Mothuša Mohlankedi wa Tshedimoso morago ga moo o tla romela kgopelo ya gago, mmogo le mabaka a sephetho sa gagwe go Bolaodi bja Maleba bja Tirelo ya Kgoboketšo ya Matlotlo ya Afrika Borwa gore sephetho se dirwe. Ge o se o humane lengwalo la kamogelo ya kgopelo ya gago lebakeng la matšatši a 14, hle ikopanye le Mothuša Mohlankedi wa tshedimošo go netefatša gore kgopelo ya gago bo humanwe.
Ge e le gore ga se o kgotsofatšwe ke sephetho sa Bolaodi bjo bo Amegago, o ka no dira kgopelo go Kgotla gore o thušwe.
Tšhupatsela e tla ba gona go Khomišene ya Ditokelo tša Botho ya Afrika Borwa e sego ka morago ga Agostose 2003.
Karolo ya 18 ya Molao wa Kgodišo ya Phihlelelo ya Tshedimošo, 2000 Molao No.
B. Dintlha tša motho yo a kgopelago go fiwa rekoto a Dintlha tša motho yoo a kgopelago direkoto di swanetše go ngwalwa ka fase.
b Ngwala aterese le/goba nomoro ya fekese ya Repapoliki mo tshedimošo e swanetšego go romelwa gona.
Bohlatse bja maemo ao kgopelo e dirwago ka wona, ge maemo ao a le gona, a swanetše go hlalošwa.
Maina ka botlalo le sefane:...
Aterese ya Poso:...
Nomoro ya Mogala: Nomoro ya Fekese:...
Maina a botlalo le sefane:...
Boitsebišo/Nomoro ya Khamphani:...
D. Dintlha tša rekoto a Tirelo ya Kgoboketšo ya Matlotlo ya Afrika Borwa e swanetše go gana kgopelo ya rekoto ge e le gore e na le tshedimošo yeo Tirelo ya Kgoboketšo ya Matlotlo ya Afrika Borwa e e swerego goba yeo e e humanego ka mabaka a go gapeletša molaotlhakwa wa letseno, ka ntle le ge e le gore tshedimošo yeo e mabapi le wena goba motho yo o mo emelago.
b Efa dintlha tša botlalo tša rekoto yeo e kgopelwago go fiwa, go balwa le nomoro ya tšhupetšo ge e le gore o a di tseba, go kgontšha gore rekoto e nyakwe le go humanwa.
Ge e le gore sekgala seo se filwego ga se se lekane hle tšwela pele ka letlakaleng le lengwe gomme o le kgokeletše go foromo ye. O swanetše go saena matlakala ka moka a tlaleletšo.
Nomoro ya tšhupetšo: ge e le gore e gona:...
Dintlha tše dingwe tša rekoto:...
E. Ditefelo a Kgopelo ya go fiwa rekoto, ka ntle ga rekoto ya go ba le tshedimošo ka ga motho ka boyena, e tla sekasekwa fela morago ga ge tefelo ya kgopelo e lefilwe.
b O tla tsebišwa ka tefelo yeo e nyakegago bjalo ka tefelo ya kgopelo.
c Tefelo ya phihlelelo ya rekoto yeo e lefšago e laolwa ke mokgwa wo ka wona phihlelelo e kgopelwago ka wona le nako yeo e amogelegago go nyaka le go lokiša rekoto.
d Ge o tshepa gore ga o a swanela go lefa tšhelete yeo e beilwego boletšwego, hle bolela gore ke ka baka la eng.
Lebaka la tlogelo:...
a Pontšho ya gago ya mokgwa wo o nyakegago wa phihlelelo e tla ya ka mokgwa wo tshedimošo e lego ka gona.
b Kgopelo ka mokgwa wo o kgopetšwego e ka no ganelwa mabakeng a mangwe. Ge go le bjalo, o tla tsebišwa ge e le gore o tla fiwa ka mokgwa wo mongwe.
c Tefelo yeo e lefelwago phihlelelo ya rekoto, ge e le gore e gona, seripa sa yona se tla ya le ka mokgwa wo phihlelelo e kgopetšwego.
Ge e le gore o kgone go bala, go bogela goba go theeletša rekoto ka mokgwa wo go hlalošwago ka go 1 go fihla go 4 ka fase ka lebaka la bogole, hlaloša bogole bja gago gomme o bolele mokgwa woo rekoto o kgopelwago ka wona.
Ge e le gore o kgopetše kgatišo goba ngwalollo ya rekoto ya ka godimo a o rata gore kgatišo goba ngwalollo di romelwe ka poso?
Lemoga gore ge e le gore rekoto ga e gona ka polelo yeo o e ratago, o ka no e fiwa ka polelo yeo rekoto e lego ka yona.
Na o rata gore rekoto e be ka polelo efe?
O tla tsebišwa ka go ngwalelwa gore na kgopelo ya gago e dumeletšwe goba e gannwe. Ge e le gore o ka rata go tsebišwa gape ka mokgwa wo mongwe, hle bolela mokgwa woo gape o fe dintlha tšeo di hlokegago go kgontšha gore kgopelo ya gago e latelelwe.
Na o tla rata go tsebišwa bjang ka sephetho mabapi le kgopelo ya gago?
E saenilwe mo ka tšatši le la bo ... la...
Tefelo ya kgatišo ya manyuale bjalo ka ge go akantšwe ka go molawana 5c ke R0,60 go kgatišo ye nngwe le ye nngwe ya bogolo bja letlakala la A4 goba karolo ya lona.
a Diiri tše tshelela di fetwe pele diphositi e lefsa; gape b Teetharong ya tefelo ya phihlelelo e swanetše go lefša bjalo ka tšhelete ya peeletšo ke mokgopedi.
Ditefelo tša poso di lefša ge kgatišo ya rekoto e swanetšwe go romelwa ke mokgopedi.
Kgokeletšo ya A go Tsebišo ya Mmušo ya No. R 187 e kgonegiša gore: Mekgatlo ya Setšhaba le ya praebete yeo e ngwadišitšwego ka fase ga Molao wa Lekgetho la Lekgetho la Koketšego Boleng, (VAT), 1991 (Molao No. 89 wa 1991), bjalo ka barekiši ba ka no tsenya Lekgetho la Lekgetho la Koketšego Boleng go ditefelo tšeo di boletšwego. Ka fao, ditefelo tša ka godimo, di tsentše Lekgetho la Lekgetho la Koketšego Boleng.
Leina le aterese ya poso le ya lefelo, nomoro ya fekese goba e-poso ya mohlankedi wa tshedimošo goba mothuša mohlankedi wa tshedimošo di swanetše go bolelwa ka fase.
Mohlankedi wa Tshedimošo/Mothuša Mohlankedi wa Tshedimošo: Tirelo ya Kgoboketšo ya Matlotlo ya Afrika Borwa...
Ge e le gore sekgoba seo se filwego ga se se lekane hle tšwela pele letlakalang le lengwe gomme o le kgomaganye le foromo ye.
O tla tsebišwa ka go ngwalelwa ka sephetho sa tshenkoleswa ya ka gare. Ge e le gore o nyaka go tsebišwa gape ka mokgwa wo mongwe, hle bolela mokgwa woo gomme o fe dintlha tšeo di hlokegago go kgontšha tatelelo ya kgopelo ya gago.
E saenilwe mo ka tšatši le la bo ... la...
Tshenkoleswa e amogetšwe ke:...
Tshenkoleswa e humanwe ka:...
Tefelo ya tshenkoleswa: filwe Bolaodi bja maswanedi ka:...
Dipoelo tša tshenkoleswa:...
Sephetho se sefsa ge se le gona:...
Tshaeno ya Bolaodi bjo bo amegago...
Tšatšikgwedi la sephetho...